2013 m. gruodžio 11 d. vyks Seimo Peticijų komisijos posėdis, kuriame bus iš esmės nagrinėjama Antano Algimanto Miškinio peticija „Dėl Lietuvos Respublikos šilumos ūkio įstatymo 33 straipsnio pakeitimo įstatymo poįstatyminių teisės aktų rengimo terminų nenustatymo“.

Peticijoje pateiktas pasiūlymas „priimti Šilumos ūkio įstatymo 33 straipsnio pakeitimo įstatymo pakeitimo įstatymą, kuriame nustatyti konkrečius įgyvendinamųjų teisės aktų priėmimo terminus“.

Posėdis vyks Seimo I rūmuose, Prezidento salėje (2 a.), posėdžio pradžia 12.30 val.

Komisijų biuro patarėja Janina Šniaukštienė, tel. (8 5) 239 6819, el. p. jasnia@lrs.lt